FI Euroopan unionin virallinen lehti L 100/33

ETA:N SEKAKOMITEAN PÄÄTÖS

N:o 134/2007,

tehty 26 päivänä lokakuuta 2007,

ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta

ETA:N SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 28 päivänä syyskuuta 2007 tehdyllä ETA:n sekakomitean päätöksellä N:o 100/2007 (1).

(2) Sopimuksen liite II muutettiin 28 päivänä syyskuuta 2007 tehdyllä ETA:n sekakomitean päätöksellä N:o 104/2007 (2).

(3) Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annettu Euroopan parlamentin ja neuvoston asetus (EY) N:o 178/2002 (3) olisi otettava osaksi sopimusta.

(4) Euroopan elintarviketurvallisuusviranomaiselta pyydettäviin tieteellisiin lausuntoihin sovellettavasta menettelystä 11 päivänä heinäkuuta 2003 annettu komission asetus (EY) N:o 1304/2003 (4) olisi otettava osaksi sopimusta.

(5) Asetuksen (EY) N:o 178/2002 muuttamisesta 22 päivänä heinäkuuta 2003 annettu Euroopan parlamentin ja neuvoston asetus (EY) N:o 1642/2003 (5) olisi otettava osaksi sopimusta.

(6) Kriisinhallinnan yleissuunnitelman hyväksymisestä elintarvikkeiden ja rehujen alalla 29 päivänä huhtikuuta 2004 tehty komission päätös 2004/478/EY (6) olisi otettava osaksi sopimusta.

(7) Euroopan parlamentin ja neuvoston asetuksen (EY) N:o 178/2002 soveltamista koskevista yksityiskohtaisista säännöistä Euroopan elintarviketurvallisuusviranomaisen tehtäviin liittyvillä aloilla toimivien elinten verkoston osalta 23 päivänä joulukuuta 2004 annettu komission asetus (EY) N:o 2230/2004 (7) olisi otettava osaksi sopimusta.

(8) Euroopan parlamentin ja neuvoston asetuksen (EY) N:o 178/2002 muuttamisesta Euroopan elintarviketurvallisuusviranomaisen asettamien pysyvien tiedelautakuntien määrän ja nimien osalta 7 päivänä huhtikuuta 2006 annettu komission asetus (EY) N:o 575/2006 (8) olisi otettava osaksi sopimusta.

(9) Euroopan elintarviketurvallisuusviranomaisen johtokunnan jäsenistä puolen nimittämisestä 19 päivänä kesäkuuta 2006 tehty neuvoston päätös 2006/478/EY (9) olisi otettava osaksi sopimusta.

(10) Tätä päätöstä ei sovelleta Liechtensteiniin.

(11) Tätä päätöstä sovelletaan Islantiin ilman sopimuksen liitteessä I olevan I luvun johdanto-osan 2 kohdassa määriteltyä siirtymävaihetta,

ON PÄÄTTÄNYT SEURAAVAA:

1 artikla

Muutetaan sopimuksen I ja II liitettä tämän päätöksen liitteen mukaisesti.

2 artikla

Asetusten (EY) N:o 178/2002, (EY) N:o 1304/2003 (sellaisena kuin se on oikaistuna EUVL:ssä L 186, 25.7.2003, s. 46), (EY) N:o 1642/2003, (EY) N:o 2230/2004 ja (EY) N:o 575/2006 sekä päätöksen 2004/478/EY (sellaisena kuin se on oikaistuna EUVL:ssä L 212, 12.6.2004, s. 60), ja päätöksen 2006/478/EY Euroopan unionin virallisen lehden ETA-täydennysosassa islanniksi ja norjaksi julkaistavat toisinnot ovat todistusvoimaisia.

3 artikla

Tämä päätös tulee voimaan 27 päivänä lokakuuta 2007, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (10), tai 26 päivänä lokakuuta 2007 tehdyn ETA:n sekakomitean päätöksen N:o 133/2007 voimaantulopäivänä sen mukaan, kumpi niistä on myöhäisempi.

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 26 päivänä lokakuuta 2007. ETA:n sekakomitean puolesta Puheenjohtaja Stefán Haukur JÓHANNESSON

(1) EUVL L 47, 21.2.2008, s. 12.

(2) EUVL L 47, 21.2.2008, s. 21.

(3) EYVL L 31, 1.2.2002, s. 1, asetus sellaisena kuin se on viimeksi muutettuna komission asetuksella (EY) N:o 575/2006 (EUVL L 100, 8.4.2006, s. 3).

(4) EUVL L 185, 24.7.2003, s. 6, asetus sellaisena kuin se on oikaistuna EUVL:ssä L 186, 25.7.2003, s. 46.

(5) EUVL L 245, 29.9.2003, s. 4.

(6) EUVL L 160, 30.4.2004, s. 98, päätös sellaisena kuin se on oikaistuna EUVL:ssä L 212, 12.6.2004, s. 60.

(7) EUVL L 379, 24.12.2004, s. 64.

(8) EUVL L 100, 8.4.2006, s. 3.

(9) EUVL L 189, 12.7.2006, s. 7.

(10) Valtiosäännön asettamat vaatimukset on ilmoitettu.

EFTA-valtioiden julistus, joka koskee yleisestä elintarvikelainsäädännöstä ja Euroopan elintarviketurvallisuusviranomaisesta annetun asetuksen (EY) N:o 178/2002 12 artiklaa ETA-sopimukseen ei sisälly EU:n ulkopuolelle vietäviä elintarvikkeita ja rehuja koskevaa yhteistä kauppapolitiikkaa. EFTA-valtiot kuitenkin toteavat, että ne katsovat kansallisen lainsäädännön ja kansallisten menettelyjen olevan täysin EU:n lainsäädännön mukaisia asetuksen (EY) N:o 178/2002 12 artiklassa säädetyllä tavalla. Lisäksi ne ovat valmiita tiedottamaan komissiolle kaikista mahdollisista kansallisen lainsäädännön muutoksista, jotka koskevat elintarvikkeiden ja rehujen vientiä EU:n ulkopuolisiin maihin.

Sopimuspuolten yhteinen julistus EFTAn valvontaviranomaisen osallistumisesta Euroopan elintarviketurvallisuusviranomaisen neuvoa-antavaan ryhmään Osapuolet toteavat, että asetuksen (EY) N:o 178/2002 sisällyttämiseksi ETA-sopimukseen elintarviketurvallisuusviranomaisen pääjohtaja voi kutsua EFTAn valvontaviranomaisen tarkkailijaksi neuvoa-antavan ryhmän kokouksiin.